
Prome Minister Evelyn Wever-Croes: 


PROME MINISTER DEN PARLAMENTO 
PA SPLICA PROCESO DI FORMACION DI 

Prome Minister Evelyn Wever-Croes, hunto cu Minister 
Rocco Tjon y Minister Endy Croes, diahuebs mainta tawata 
den Parlamento na unda cu a trata e proceso di formacion, 
di reparticion di cartera, y di screening. E procedura pa logra 
un Gobierno stabiel un biaha mas, a cuminsa dia 25 juni cu 
elecion na unda e resultado tabata Mep 9, AVP 7, RAIZ 2, MAS 


2 y Accion 21 a haya 1 asiento. 


Dia 28 di juni, Gobernador a cuminsa cu ronda di consulta y 
dia 5 di july a apunta 2 informador, sra. Tisa Lasorte y sr. Eddy 
Werleman. Nan tawata tin e tarea pa averigua cua posibilidad 
tin pa formacion di un gabinete stabiel cu tin confiansa di un 
mayoria mas amplio posibel den Parlamento. E gabinete mester 
por yega na un maneho conhunto, dirigi riba recuperacion 
financiero y socialeconomico di Aruba, particularmente riba 
implementacion y realisacion di e Landspakket Aruba. Tawata 

importante pa e gabinete por cuminsa traha mas pronto cu ta 
posibel riba un cantidad di asunto urgente. 





Cada lider di partido a wordo invita pa sinta cu e informadornan 
y akinan MEP a indica cu ta dispuesto pa traha cu tur partido, cu 
excepcion di AVP pasobra nos vision ta pa para pa integridad 
y bon gobernacion y partido AVP ta e academia di corupcion. 
AVP ta brasa corupcion door di a brasa un candidato cera den 
prison y cu tabata sospechoso na e momento ey. Dus pa ta hopi 
cla partido AVP no lo ta un partner den coalicion. Nos tabata 
sondea e tres partidonan chikito. Sinembargo, MAS y Accion 
21 a anuncia un “bloque' cu cantidad di condicion, pero mes 
momento a cuminsa desintegra internamente. Nan no tabata 
partnernan stabil ni confiable mas y asina MEP a expresa na 
informadornan cu ta mira un coalicion stabil cu Partido RAIZ. 

Continuacion PROME MINISTER DEN PARLAMENTO PA SPLICA PROCESO... 


Dia 8 juli e informadornan a entrega relato y 
bereidwilligheidsverklaring na Gobernador cual tabata firma 
pa MEP y RAIZ na unda tin un declaracion di intencion pa 
formacion diun Gobierno 2021-2025, na Faro, como simbolismo 
di integridad y di transparencia. 


Dia 9 di juli Gobernador a apunta señora Evelyn Wever-Croes 
como Formador. Parti die encargo di formacion ta e composicion 
di un acuerdo di gobernacion general entre MEP y RAIZ y 
un reparticion di cartera den e gabinete nobo. Finalmente 
mester controla adelanta e capacidad di e candidatonan pa e 
funccion di minister y di minister plenipotenciario a base di e 
proceduranan cu ta referi na dje den e Decreto Nacional di 9 
di september 2013. Y a pidi pa finalisa 9 augustus 2021. Dia 6 
di augustus a pidi pa prolonga e periodo di formacion te 27 di 
augustus. “E proceso a cuminsa y nos a tuma nos tempo pa 
haci e bon pa nos sigura cu nos ta mira tur loke mester durante 
e proceso aki”, Prome Minister a bisa. 


Dia 19 di augustus MEP y RAIZ a firma acuerdo di gobernacion 
2021-2025 den lineanan grandi na San Nicolas, como señal di 
e importancia cu San Nicolas ta hunga den e desaroyo cu e 
gobernacion nobo kier logra. 


“Nos a firma un acuerdo den liñanan grandi y nos a 
compromete nos mes cu prome cu fin di Oktober nos ta den 
Parlamento pa presenta e programa di gobernacion. Y nos lo 


ta den Parlamento prome cu fin di Oktober den Parlamento pa 
presenta e programa. Cada Minister lo presenta esaki, e vision 
y e Halfjaar Financiele Verslag' manera nos ta bin ta haciendo 
desde 2018 a peticion di oposicion”, Premier Wever-Croes a 
duna di conoce. 


Dia 27 di augustus: Formador a entrega relato na Gobernador, 
faltando algun documento. Formador ta anuncia cu lo sigui cu 
8 minister, 6 pa MEP y 2 pa RAIZ y a palabra e reparticion di 
cartera riba e partidonan. 


Dia 9 di september: Formador a entrega relato final di 
screening y nombernan di candidatonan cu lo bira minister 
a wordo publica. E apuntamento di e candidatonan a wordo 
haci pa e partidonan, y ta basa riba criterianan cu e partidonan 
ta stipula. Despues di esaki a cuminsa e procedura di retiro 
di tur 8 candidato como parlamentario, despues aceptacion 
di miembronan nobo y dia 20 di september Gobierno nobo a 
huramenta. 


“Gabinete Wever-Croes Il a huramenta cu e promesa cu lo 
goberna nos pais cu honestidad, dilegentemente y cu tur 
integridad. Fin di oktober 2021, Gobierno lo presenta un 
programa di gobernacion y mes momento e relato financiero 
semi anual 2021, manera a keda pidi pa Parlamento na aña 
2018”, Prome Minister a termina bisando. 


Gabinete Wever - CroesT] 


OCTOBER 
LUNA DI 
ADULTO MAYOR 


à Aruba ta di nos tur y nos 
| Adultonan Mayor por conta cu 
e Gabinete Wever-Croes Il 

MINISTER Ursell Arends 


Integridad, Naturalesa, Transporte y Asuntonan di Adulto Mayor 












Ursell Mikhail Arends, naci 29 di Augustus 1980, casa cu sra. 
Tamarah Arends Croes, tata di dos yiu teenager, Ayden y Avah 
Arends. Ursell a bay scol basico na Oranjestad, Mon Plaisir 
School y scol secundario Mon Plaisir College. Despues Ursell 
di a obtene su general arts and science (AA degree), Ursell a 
sigui studia y a gradua den International Business Management 
for di St. Clair College na Windsor Ontario Canada, na 2005. 


Como hoben, gran parti di Ursell Arends su hubentud a wordo 
disfruta den bario di Santa Cruz. Desde su infancia el a 
gusta deporte y a practica e deportenan di futbol y bowling. 
E consistencia y disciplina di deporte a fungi como e fundeshi 
pa su desaroyo. Den e deporte di bolwing, Ursell a representa 
Aruba den exterior na varios ocasion. E tabata tin e honortambe 


KEN TA NOS MINISTER DI TRANSPORTE, 
INTEGRIDAD, NATURALESA Y ASUNTONAN 
DI ADULTO MAYOR URSELL ARENDS 

di forma parti di e bestuur di Arubaanse Voetbal Bond (AVB) 
for di 2011 te cu 2015 como miembro di directiva, tesorero y 
tambe como e Team Manager di nos seleccion nacional. 


Ursell ta considera su mes un “young professional” na curason. 
El a labora den e ramo turistico pa mas di 15 aña. Como un 
young professional, su carera profesional a cuminsa na La 
Quinta Beach Resort como Human Resources Manager for di 
2006 te cu 2015. Na 2015 mi a wordo nombra como Operations 
Director di La Quinta Beach Resort cual funcion el a eherece 
te ora cu el a huramenta como parlamentario na July 2021. 
Durante e trayectoria como professional den sector di turismo, 
Ursell a sirbi tambe como presidente di Aruba Timeshare 
Association (ATSA) for di aña 2016 te cu 2018. 

Continuacion KEN TA NOS MINISTER URSELL ARENDS.... 


Entrada den Politica: 

RAIZ a wordo lanta na 2017 pa hobennan Arubiano cu kier a 
cuminsa cu un movecion politico y tabata sa di scucha, atende 
y cumpli cu necesidadnan y deseonan di e pueblo. Den su 
participacion na eleccion dia 25 di Juni 2021, Sr. Arends a 
logra un total di 1939 voto di confiansa, un alegria y honor 
enorme pa por representa e bos di e personanan aki y ademas 
sirbi pueblo completo dignamente. 


“Mi vision ta pa hiba e pueblo na un miho porvenir y establece 
oportunidadnan nobo pa nos futuro generacionnan por gosa 
di dje. Mi ta kere fervientemente den e mision pa crece nos 
plataforma progresivo y establece solucionnan duradero pa 
nos Aruba”. 


Tin cambio fundamental cu ta necesario. Manera reforma 
gubernamental, solucion pa desperdicio solidio y likido, 
desaroyo sostenibel conhunto cu derecho di naturalesa. 
Tambe ta necesario por ehempel pa tin vivienda adecuado y 
pagabel pa nos adultonan mayor cu tin mas necesidad, trece 
diversificacion stabil di empleo cual ta sirbi como e pilar di 
famia, y tambe brinda siguridad pa nos hendenan. 


“Mi mensahe semper lo keda uno di speransa y optimismo; 
nos kier keda leu di politica toxico y anticua. E proposicion ta 
pa apodera nos isla su hendenan y tuma bek e rienda di nos 
pais. 





Si nos pueblo uni hunto y lucha hunto, nos lo por crea un miho 
Aruba. Nos agenda comun lo mester kibra tur barera. Mi ta 
enfatisa cu nos tur mester usa nos consenshi y coopera hunto 
pa por logra nos metanan comun den sociedad 


Nos tur mester di otro, no ta importa cual partido politico bo 
ta sostene, no ta importa di unda bo ta bin, no ta importa ken 
bo ta stima y no ta importa bo color di cuero, religion of status 
social. Pasobra ningun hende por biba nan so, Aruba Mester 
Di Nos Tur! 


SINTONISA 


¿LE CONFERENCIA DI PRENSA 
ê DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 

Departamento di Aduana ta recordabo: 


HERFST VAKANTIE TA ACERCANDO 


Teniendo cuenta cu esaki DAA kier a duna e siguiente tips pa tur biahero 


1. Formulier Tijdelijk Uitvoer 

Departamento di Aduana ta recomenda biaheronan pa registra 
articulonan personal manera laptop, celular of tablet na oficina 
di Aduana na aerocargo of na aeropuerto. Esaki ta conta 
solamente pa articulonan cu no tin comprobante cu a cumpra 
e producto aki na Aruba of cu a yega di cumpr'e den exterior 
y cu e derecho di importacion ya ta paga. E formulario ta un 
comprobante cu e persona a sali cu e articulonan for di Aruba 
y e ta pa evita cu mester paga impuesto riba e articulo aki 
na momento cu e regresa bek. Tur biahero por download e 
formulario di Tijdelijk Uitvoer for di riba e website y yena e 
formulario di adelanta. Corda cu mester pasa registra esaki 
promer cu biaha na oficina di Aduana na aeropuerto of na 
aerocargo pa e formulario aki por ta valido. 


2. Exoneracion di impuesto riba ekipahe di biahero 

e Pa productonan di uzo personal 

Esaki ta te cu un balor di factura di 400 florin. Ta posibel pa 
importa esakinan sin cu ta necesario pa paga impuesto di 
importacion. Articulonan cu tin un balor di factura cu ta surpasa 
400 florin, mester paga impuesto ariba e producto completo. 


* Exoneracion pa cierto productonan mara na un limite 
Productonan mara na un limite ta: 

1. 200 pida (1 slof) di sigaria, of 25 pida di siga, of 50 pida di 
cigarillos, of 250 gram di tabaco 

2. 1 liter di bebida fuerte p.e. rum of whisky, of 2,25 liter di biña, 
of 3 liter di cerbes 


Pa productonan cu no ta nombra bou di 1 y 2, mester paga 
impuesto y accijns. 


Pa por bin na remarke pa e exoneracion ariba e productonan 
menciona, e biahero mester cumpli cu algun condicion: 

- E persona mester ta 16 aña di edad bay ariba 

- E articulonan mester ta pa propio uzo. 


Tene na cuenta cu articulonan pa uzo comercial no ta bin na 
remarke pa exoneracion. 


3. Declaracion verbal 
Na momento cu e biahero yega bek Aruba for di exterior e por 
haci un declaracion verbal na oficina di Aduana situa den e 





sala di yegada na aeropuerto pa productonan personal. 


Esaki no ta posibel pa articulonan importa cu tin un meta 
comercial of “encomienda”. 

Pa loke ta trata “encomienda” of articulonan cumpra den 
exterior cu tin un meta comercial na Aruba, Departamento 
di Aduana ta avisa e biahero pa acerca un Customs Brokers 
pa haci e declaracion di e articulonan. Comerciantenan por 
identifica nan compania cu un copia di e registro di Camara 
di Comercio di Aruba como tambe e persoonsnummer di e 
compania pa asina por haña un aprobacion pa Invoer Zonder 
Manifest (IZM verklaring). 


Departamento di Aduana ta recomenda tur biahero pa warda 
tur factura pa asina por calcula exactamente e balor di e 
producto treci. Si acaso e biahero no tin factura, Aduana lo 
busca informacion online sin tene cuenta cu e biahero lo por 
a cumpra e producto na un prijs mas barata. Den caso cu 
surpasa e suma di exoneracion of e cantidad di exoneracion, 
pasa directamente na caha pa paga. No warda te ora Aduana 
haci su control riba e ekipahe. 


Por ultimo Departamento di Aduana ta haci un suplica grandi 
na tur biahero pa tene cuenta cu e informacionnan comparti, 
pa asina gosa di un vakantie sin preocupacion. 


Departamento di Aduana 
ta recorda bo 


Articulo di max 400 florin 


mi IL di alcohol, of 2.25L di biña, of 3L di cerbes 


Th 1511 di sigaria, of 25 siga, of 50 cigarillos, of 250 gr di tabaco 


TA Permiso di importacion pa cierto articulo p.e. remedi y algun 
ÆÐ, articulo electronico 


00 í 
TO Mester tin tur documento pa mascota regla (cumpra den exterior) 


www.douane.aw 

DEPARTAMENTO DI CULTURA ARUBA 
(DCA) TIN 43 AÑA BRINDANDO SU 
SERVICIO CULTURAL NA ARUBA 


Ta e Ser Humano ta duna contenido, ta forma y ta biba cultura 


Dia 30 di september di tur aña ta fecha importante pa 
Departamento di Cultura Aruba (DCA). Nos mester para un rato 
keto, pasobra ta 43 aña di Servicio Cultural na Aruba. Riba dia 
30 di september 1978, Instituto di Cultura Aruba (ICA) a keda 
institui door di Gobierno Insular di Aruba. Y bou guía di Sr. 
Hubert Lio Booi como e prome director, kende tabatin e tarea di 
prepara e pueblo Arubano door di stimula asuntonan cultural, 
riba su desaroyo y promoviendo esaki den nos comunidad. 


Di 1978 — 2007 Instituto di Cultura Aruba (ICA) a fungi como 
e instituto pa Asuntonan Cultural y desde 2007, ICA a bira 
den un departamento di maneho cultural cu nos conoce awe, 
como Departamento di Cultura Aruba (DCA). DCA ta basa su 
mes riba e vision y implementacion di e desaroyo di maneho, 
investigacion y documentacion riba tereno cultural. Desde 
2012, sr. drs. Siegfried Dumfries a ser nombra director di DCA. 


Cultura ta evoluciona, tin su caracteristica y cosnan cu ta tipifica 
cada temporada. Sigur tin diferente vision y definicion kico 
cultura ta encera! Hecho ta, cultura ta dinamico y ta concerni 
nos tur riba e dushi baranca aki. Unda cu e ser humano ta 
duna contenido, ta forma y ta biba cultura. Esey ta tur loke e 
ser humano a crea banda di naturalesa. Cultura ta encera tur 
forma di expresion humano. “Cultura ta determina nos forma di 
ta, nos forma di biba, expresa y pensa. Cultura ta nos tradicion, 
custumber, creencia y folklore”. 


Cultura ta dinamico y ta desaroya, e ta hopi mas cu folklore so. 
E ta encera idioma, literatura, herencia cultural tangible (cas, 
museo, obheto y edificionan historico) y intangible (tradicion, 
idioma, folklore; tur loke no por mishi di biaha cune, etc). 

Arte en general; bistimento; baile; musica, teatro etc. Museonan, 
idioma literatura, archivonan di historia, gastronomia, y historia 
en general y tur loke ta creencia, e parti spiritual, sociedad y 
social. 


Tur expresion di e ser humano. Arte en general, Arte 
contemporaneo; Arte plastico, baile, drama, teatro; literatura, 
musica, teatro musical, y audio visual. Monumentonan, 
Archivonan, Museo, Archeologia, y Herencia Tangibel. 

Nos mester sinti nos mes hopi orguyoso di e logro aki y di por 
ta comparti tur nos pasion y experiencia cu nos comunidad. 


Departamento di Cultura Aruba (DCA) su portanan ta habri 
pa brinda e servicio cultural, proyectonan escolar (cultural y 
educativo) y realisa varios proyectonan cu partnernan y tercera. 
Nos ta aporta y duna oportunidadnan na e desaroyo cultural 
y talentonan artistico por haya un chens y crece riba tereno di 

arte y cultura. Nos contribucion ta y lo sigui pa apoya, comparti 
nos cultura, promove, conserva y sostene. Como Arubiano 
nos mester sinti nos mes orguyoso y feliz di nos cultura, sinti 
nos mes bendiciona cu e rikesa cultural cu ta existi y di por 
ser exporta. Pone visionnan nobo nos dilanti den exporta 
creatividad y arte. No tur pais na mundo por celebra nan cultura 
y nos ta un pais cu hopi potencial, hopi rikesa y diversificacion 
den historia, arte, multiculturalidad y creatividad. Un pais sin 
cultura ta un pais sin alma, sin bida, sin sentido, sin identidad; 
e ta un pais pober. Cultura ta ami, cultura ta abo, cultura ta nos 
tur y nos tur ta cultura. Esaki te yabi di comprension y prome 
caminda pa nos realisa cu nos ta hende liber y cu sin cultura ta 
manera nos ta bibando sin libertad. 


Puntra bo mes kico cultura por nifica pa cada un di nos, kico nos 
ta haci pa cultura y pa esaki por sigui desaroya? Nos mester 
ta consciente cu cultura ta un conhunto di conocemento cu 
ta yuda nos determina kico nos ta: cultura ta parti primordial 
di tur hende y esaki ta loke nos ta sinti, loke nos ta, loke nos 
ta biba, loke nos ta mira, e manera con nos ta actua, pensa, 
dicidi, asina tur esakinan ta; e manera con nos ta comunica, 
relaciona, cana y comporta nos mes un cu otro. 


Nos mester balora y biba tur dia e cultura Arubano hunto cu 
nos naturalesa, nos idioma, nos literatura, nos patrimonio, 
nos herencia, nos historia y den esaki ta cay tambe tur e 
expresionnan artistico, nos teatro, nos musica, nos bailenan, 
nos arte visual, nos artesania, nos arte popular, como tambe 
nos norma y balornan, nos custumbernan, nos cumindanan 
crioyo, nos celebracionnan popular, nos folklore ta e parti 
statico di cultura y tur nos tradicion, archivonan y historia! 

Continuacion DEPARTAMENTO DI CULTURA ARUBA (DCA) TIN 43 AÑA.... 


Nos mester desaroya nos capacidad pa ta mas creativo, 
conoce nos cultura, sigui carg'e, sosten e, compartie, celebr'e 
y promov'e den tur sentido, pasobra cultura ta uni nos. Cultura 
ta nos derechonan fundamental importante y e ta alimenta nos 
alma, nos soñonan, e ta yuda nos canalisa tur proposito di 
nos bida. Ban hunto duna contenido, trata na compronde nos 
propio cultura. Tin conocemento basico di loke ta cultura y haci 
tur posibel pa esaki forma parti di nos bida diario. Pasobra 
cultura nos mester bib'e. 

Nos no ta forma parti di unicamente e cultura general, pero 
nos tambe ta forma nos propio cultura. Tur persona cu ta haci 
di su cultura un parti regular di nan bida, ta bira mas feliz, nan 
ta desaroya nan creatividad y nan capacidad di expresion cu'n 
spirito di libertad mas amplio. Nan ta mantene un vision di bida 
mas positivo y nan mente ta keda habri pa atende cu diferente 
reto y pa adkiri conocemento nobo. 


Nos tin un envidiabel potencial multicultural, artistico y estetico 
y un mescla diverso cu ta yuda nos forma den conhunto 
un spiel hopi grandi cu ta permiti nos wak nos mes refleha 
claramente den dje, pa reconoce ta ken realmente nos ta y 
pa duna curason y bida na loke nos ta haci. Aruba su cultura 
tasina rico cu nos tin tur e potencial pa ta un centro cultural di 
Caribe y un orguyo y ehempel pa mundo henter. 


Aña pasa nos a topa cu e reto di cu evenemento y proyectonan 
cultural no por a sigui publicamente debi na e pandemia. 
Respetando asina e maneho di Gobierno y di Crisis Team. 
Pero asina mes nos a realisa nos proyecto di Arte di Palabra 
den un forma virtual. DCA a reuni cu e fundacion di Festivalnan 
Folklorico y a combersa tocante di e situacion actual relaciona 
cu e pandemia y trata na busca alternativa pa cu e situacion 
di Dande di fin di aña. Pa e proyecto di San Juan, dera gay 
tambe DCA a reparti un USB cu informacion y animacion pa 
tur scolnan basico pa di e manera ey no laga e celebracion 
pasa sin mas. Na juni cu a pasa a celebra Dia di San Juan den 
un forma diferente, adapta y esaki a tuma luga pa un grupo 
chikito na Cas TanTin na Pos Abou y transmiti via Tele Aruba 
pa henter pueblo di Aruba den cooperacion cu UNOCA. Tambe 
a realisa un Tableau Vivant di e Celebracion di San Juan banda 
di Aereopuerto riba caminda grandi. 


Dia 7 di augustus aña pasa atene un reunion cu e 4 fundacionnan 
cu ta ricibi subsidio di gobierno p asina atende hunto e asunto 
durante pandemia, buscando tur forma y haciendo esfuerso 
pa adapta aña aki cu e situacion di covid. E Proyecto anual 
Gang di Arte a ser realisa hunto cu Dream Dare Do e aña 
aki, DCA hunto cu Cas di Cultura a haci un presentacion den 
Cas di Cultura como un ehercicio di con Cas di Cultura lo haci 
su presentacionnan durante pandemia. DCA cu cooperacion 
di Fundacion Bernadina Growell y Fundacion Chico Harms a 
celebra Dia di Brazil den forma diferente y tambe cu un Tableau 
Vivant pa recorda e dia aki. 

E aña aki tur proyecto a sigui teniendo cuenta cu e medida y 
reglanan di gobierno y DVG. 

E siman aki nos ta presentando un training Educa cu Cultura 
pa e funcionarionan di Maneho pa departamento di gobierno y 
despues lo sigui pa mas instancia y NGO's nan pa final yega 

na e pueblo en general. E training ta brinda conocemento 
basico di cultura, forma intergral di traha, procedura con pa set 
up e maneho integral di cultura di Aruba, definicion di cultura, 
kico ta y ta nifica cultura. Definicion di cultura di UNESCO, 
maneho integral di cultura maneho cultural, e parti di Cultura y 
e meta di Desaroyo Sostenibelnan, y Mira pa Futuro. Tur esaki 
ta pa amplia conocemento di e participantenan funcionario di 
maneho. 


Nos ta spera henter pueblo di Aruba y tur su habitantenan, por 
sigui sostene nos cultura den e normal nobo ainda y apoya 
tur iniciativa cultural cu ta desaroya den nos comunidad ya cu 
esaki ta permiti nos habri nos mente pa cosnan cultural, crea 
union familiar, nos historia y tradicion. 

Pabien cu e 43 aniversario na tur colega di Departamento di 
Cultura Aruba y na tur ex-director, ex-coleganan, persona, 
boluntario, instancia, y departamentonan cu a traha den 
cooperacion hunto cu nos, p'asina nos por bira mas grandi 
cada aña. Biba nos cultura y cu Dios por sigui bendiciona nos 
dushi pais Aruba, p'asina nos por ta realmente e isla feliz bek 
cu nos ta. 


Algun lema of dichonan: 

“Pone E Arubiano na altura di su cultura y sið e conoce di otro”. 
-Hubert Lio Booi- 

“Gusta loke ta di otro, pero stima y aprecia loke ta di bo.” 
-Vicente Ras- 

“Cultura bo tin cu Bib'e.” — MinFEC Sra. mr Xiomara Maduro- 

Geoffrey Wever 

Minister di Asuntonan Economico, Comunicacion y 006. 
Sostenibel, Sr. Geoffrey Wever ta sigui di bishita na diferente 
instancia y departamentonan cual tur ta forma e grupo di 
stakeholders den Aruba su economia. 


Dialuna ultimo Sr. Wever a bishita Freezone Aruba N.V. 
("FZA"). A logra haya un splicacion amplio di director Sr. Greg 
Peterson y nan team. 


Locual a resalta ta cu FZA tin su retonan pero por wordo 

utilisa como instrumento importante pa stimula nos economia. 
Den e meta di yuda pone Aruba riba mapa internacional, 
especialmente den combinacion cu e implementacion di e 6 
sectornan prometedor cu mester diversifica nos economica, 
FZA por hunga un rol importante. 


Sr. Wever a sali positivo for di e reunion y ta convenci cu e 
periodo nos dilanti mester wordo uza pa haci e ahustenan 
necesario pa FZA tambe por duna su contribucion na e 
crecemento economico y diversificacion di nos economia. 

Departamento di Asuntonan Economico, Comercio y Industria 
conhuntamente cu Centraal Bureau voor de Statistiek ta 
trahando hunto cu autoridadnan Mericano pa keda mantene e 
mercado Mericano habri pa exportacion di pisca y productonan 
di lama for di Aruba. 


P'esey ta pidi tur compania cu ta exporta of, kier bay exporta 
den futuro, pisca y/of otro productonan di lama pa e mercado 
Mericano pa manda un mail pa Departamento di Asuntonan 
Economico, Comercio y Industria y dirigi esaki na e directora 
Maria Dijkhoff-Pita na info@deaci.aw cu informacion di 
contacto di e compania, no mas laat cu 15 di october 2021. 


Pronto Merca lo ta manehando importacion di pisca y 
productonan di lama den su mercado a base di un lista di 
exportadornan autorisa cu autoridadnan Mericano lo uza. Ta 
importante pa companianan na Aruba cu ta exporta of kier bay 
exporta e productonan aki den futuro ta riba e lista cu Merca lo 
ta uzando. Departamento di Asuntonan Economico, Comercio 


EXPORTACION DI PISCA Y OTRO 
PRODUCTONAN DI LAMA PA MERCA 


y Industria kier yuda exportadornan cu esaki. Conhuntamente 
cu CBS, e Departamento di Asuntonan Economico tin acceso 
na e database di NOAA Fisheries, cu ta e oficina Americano di 
asuntonan internacional pa inspeccion di productonan di lama, 
pa registra companianan di Aruba. P esey ta pidi tur compania 
cu ta exporta of kier bay exporta pisca y/of productonan di 
lama, pa tuma contacto pa medio di info@deaci.aw, no mas 
laat cu diabierna 15 di october 2021. 


Merca recientemente a pasa e Marine Mammal Protection Act 
(MMPA) pa proteha mamifero marino, manera p.e. delfin. E 
obhetivo di e ley aki ta pa controla cu e proceso di piscamento 
of colecta otro productonan di lama pa e productonan cu ta 
drenta mercado Mericano, no a resulta den captura incidental 
di e mamiferonan marino. Asina NOAA ta mantene den nan 
database, un lista di tur exportador pa asina, si ta necesario, 
por haci mas pregunta pa controla cu e captura incidental ta 
mas minimo posibel. Si companianan no ta riba e lista aki, no 
por exporta pisca ni productonan di lama pa Merca. 


Si tin mas pregunta of kier mas informacion riba e ley Mericano 
aki, por tuma contacto libremente cu Zulema Erasmus di 


Departamento di Asuntonan Economico, Comercio y Industria 
na z.erasmus@deaci.aw of 5212419. 

MINISTER Rocco Tjon 


Husticia y Asuntonan Social 


Minister di Husticia y Asuntonan Social, Rocco Tjon: 

RESUMEN DI E PROME DIANAN DI TRABOU 
DI MINISTER DI HUSTICIA 


“Ta spera di por tin bon cooperacion y conbersacionnan cu tur 


departamento den area di Husticia den e proximo 4 añanan”” 














Minister di Husticia y Asuntonan Social, Rocco Tjon a duna 
un resumen di e prome dianan di trabou indicando tambe 
e retonan den e dos areanan aki. Den e prome siman ya 
caba Minister Tjon a cuminsa sinta cu e sindicatonan cu tin 
representantenan den area di Husticia of Asuntonan Sociaal. 
Total tin mas o menos 60 departamento of fundacion cu ta 
cay bou di e carteranan aki y ta imporante pa scucha nan pa 
asina haña un bon conocemento di nan mes kico nan tin como 
prioridad. 


“Obviamente como Minister y como Gobierno nos tin nos vision 
loke nos kier logra e 4 añanan nos dilanti pero mi ta kere ta 
hopi importante tambe pa incorpora e ideanan di e trahadonan 
mes den e vision aki. Pesey un carta a wordo manda pa 
tur director, presidente y hefe di departamento pa despues 
entrega un ‘startnotitie’ pa asina nos por tene cuenta cu tur 
nan puntonan den e ‘beleidsvoornemen’ cu ta cuminsa den 
Presupuesto 2022 cu ta un ehercicio cu ta andando aworaki', 
Minister Tjon a duna di conoce. 


INDEPENDISA SCOL DI POLIS: 

E titular di Husticia a duna di conoce cu tin diferente cambio 
importante cu su Ministerio lo kier trece padilanti. Lo instala 
diferente comision di trabou pa un decreto ministerial den e 
proximo dianan. Un di e comisionnan ta pa logra independisa 
e Scol di Polis. E Minister a remarca cu tur partner den Husticia 
ta haña esaki un bon idea pa motibo cu esaki ta baha gastonan 
pero lo ofrece un eneseñansa di calidad mas halto ainda pa 
ful e cadena di husticia pero tambe pa e sector publico den 
su totalidad. Esaki ta un ehercicio cu lo cuminsa y mestrer 
culmina den un academia di husticia. 


FONDO DI ASISTENCIA PA VICTIMA DI 
RELACIONA CU VIOLENCIA 

Den su maneho, Minister Tjon kier introduci pa otro aña caba un 
fondo pa duna asistencia na victimanan especialmente victima 
di delitonan relaciona cu violencia. Esaski ta un concepto cu 
ta conoci na Hulanda y na Boneiro. E Minister tin tur confiansa 
cu esaki ta un iniciativa sumamente bon pa victimanan di 
delitonan cu tin un aspecto di violencia incorpora den dje y ta 
un idea cu ta wordo carga tambe door di Procurador General. 


DELITONAN 


JUSTITEEL VIERLANDEN OVERLEG 

Un reunion importante tambe cu a tuma luga ta e Justiteel 
Vierlanden Overleg' cu ya pa hopi aña ta tumando luga y 
obviamente ta necesario pa tin continuidad di esey. Importancia 
di esaki ta cu tin un agenda strategico cu ora di bay e reunionnan 
na Hulanda tambe den e Justiteel Vierlanden Overleg’, por tin 
e puntonan di agenda cu ta importante pa Aruba. Un punto 
crucial ta e retonan cu Aruba ta wordo confronta cu ne na nos 
frontera. 

Continuacion RESUMEN DI E PROME DIANAN DI TRABOU.... 


“Ayera mes nos tabata tin un caso y mi mester bisa, hopi bon 
trabou y cooperacion entre Guarda Costa y Cuerpo Policial 
caminda bo ta wak mas y mas nan ta cuminsa traha miho cu 
otro caminda a logra gara personanan cu a purba drenta Aruba. 
Asina bo ta mira mas y mas e instrumentonan cu a wordo poni 
na disponibilidad di tur e departamentonan aki manera un 
radar, mas boto riba lama y e helicopter. Bo ta mira nan ta mas 
sincronisa cu otro pa por traha miho cu otro”, Minister Tjon a 
duna di conoce. 


UZO DI NOS ARUMILLERSNAN: 

Un punto hopi importante tambe ta uzo di nos Arumillersnan. 
Minister di Husticia a expresa su satisfaccion cu tur e 
departamentonan den e cadena ta particamente wak e balor 
agrega tambe den e grupo aki. Den un futuro cercano lo bay 
wak tambe un maneho con lo por bay utilisa e coleganan aki 
miho den tur e retonan cu Aruba a wordo confronta cu ne. 
Esaki tambe ta un di e exigencianan of peticionnan di Hulanda 


den e landpspakket. 


KLAS NOBO PA BRANDWEER Y INMIGRACION: 

Minister Tjon a duna di conoce tambe cu dentro di poco lo 
haci anuncio caminda lo bay start un klas nobo pa Brandweer 
cu tin reto di vergrijzing den e departamento y otro klas 
pa Inmigracion cu pa hopi tempo caba tin e reto di falta di 
personal. Pa esaki ya tin fondonan presupuesta y e klasnan ta 
sumamente necesario pa e departamentonan aki. 


“Mi ta wak bek riba dos siman di trabou hopi druk pero sigur 
fructifero na unda hopi informacion a wordo treci dilanti door 
di e departamentonan. Mi ta gradici nan tur pa e tempo cu 
nan ta pone pa reuni cu mi y ta spera tambe di por tin bon 
cooperacion y conbersacionnan cu tur departamento den area 
di Husticia den e proximo 4 añanan”, Minister Rocco Tjon a 
duna di conoce. 


Trahando riba e exigencianan di Ley Kinderopvang: 


TA ORGANISA UN ESTUDIO PA E CABESANTENEN 
DI CENTRO DI CUIDO DI MUCHA 


E Ordenansa Nacional di Centro di Cuido di Mucha 
(Kinderopvang) a haya aprobacion unanimamente den 
Parlamento. Esaki a exigi algun aspecto huridico y 
organisatorio esencial, unda cu Gobierno mester asumi cierto 
responsabilidad y esey a keda netamente haci bou maneho 
di ministerio di Asuntonan Social. Despues di algun analisis di 
estudio y raport, a opta pa lanta un Departamento di Mucha 
y Hoben (DMH), cu ta cay den e programa y presupuesto di 
Sociaal Crisis Plan. E Departamento di Mucha y Hoben (DMH) 
ta actualmente den su proceso final pa asina por cuminsa fungi 
huridicamente y oficial. 


Pa por cumpli cu e exigencianan di e Ley di Kinderopvang a 
crea y start un estudio di MBO-3 SPW opleiding kinderopvang 
conhuntamente cu FEPA y Fundacion Pa Nos Muchanan, pa 
e cabesantenan of propietario di Centro di Cuido di Mucha, 
cu no tin e nivel di estudio aki ainda. Dia 4 y 11 di september 
2021 ultimo, e cabesantenan di tur Centro di Cuido di Mucha 
na Aruba tabatin e oportunidad pa registra pe estudio. Nan 
mester a entrega algun documento rekeri, pa asina por inscribi 
y bin na remarca pa por sigui e estudio aki, cu ta programa pa 
cuminsa na januari 2022. 


E siguiente paso ta, cu DMH ta sinta hunto cu Inspectoria di 
Enseñansa, pa asina por revisa y evalua tur e documentonan 
aki, pa conclui ken tur ta bin na remarca pa start e estudio. 
Dependiendo di e proceso aki y e cantidad di inscripcion cu a 
ricibi, lo tin posibilidad pa tur esunnan cu a registra, participa na 
e estudio aki. Te cu awor DMH ta hopi satisfecho cu e cantidad 
di participante inscribi, cu ta suma un total di 55 persona, di un 





total di 108 Centro di Cuido di Mucha, cu ta registra na DMH. 
Kier a enfatisa cu e estudio di un MBO-3: SPW-opleiding 
kinderopvang ta ekivalente cu loke ta duna na EPI den e ramo 
di bienestar social y ta un di e rekesitonan, na momento cu 
e Ley KOPV drenta na vigor, unda lo e ta mara na un fase di 
transicion. Pues ta altamente recomendabel pa tur cabesante 
cu no tin un diploma di e nivel aki menciona, cumpli cu esaki 
dentro di e periodo di transicion. 


Na mesun momento kier enfatisa tambe cu e curso: Urgentie 
Opleiding Kinderopvang, duna na 2003 bou supervision di 
Openbare Avondleergangen (OAA), ta riba un nivel di LBO. 
Pues loke nos ta brindando awo, ta un nivel mas halto y ta loke 
ta poni como exigencia den e ley. 

Si acaso bo Centro di Cuido di Mucha no ta registra ainda por 
haci esaki via email adres: dmharuba(Wgmail.com. 

MINISTER Endy Croes 


Enseñansa y Deporte 


Diaranson den ora di atardi Minister di Enseñansa y Deporte 
sr. Endy Croes a reuni cu Directora di SKOA sra. Anuesca Baly 
y sra. Cavril Martijn-Rombley. 


E mandatardio a agrega cu a toca varios tema cu lo bay 
haya atencion di ministerio di enseñansa y deporte durante e 
proximo 4 añanan. Minister Endy Croes su deseo y empeño 
ta pa soluciona problematicanan mas tanto posibel y crea 
espacio pa trankilidad y paz riba tereno di Enseñansa. 


Lo percura pa scucha cu hopi bon atencion cada precupacion, 
analisa e dolornan y saca e puntonan di prioridad den e tereno 
importante aki, e mandatario a enfatisa. 


Nos ta kere cu si tin e boluntad di tur partido y nos tur kier 
e mesun meta, nos por logra esaki pa e causa comun cu ta 
progreso y bienestar general den enseñansa pa Aruba! 

BE Aruba mester. 

Minister di Enseñansa y Deporte Endy Croes: 


"MI CASO ANDANDO TA CU E COMPANIA 


CU A SKIRBI RAPPORT FALSO PA LOTTO, NO 
CONTRA LOTTO" 

Durante di Conferencia di Prensa di Gobierno e siman aki, 
Minister di Enseñansa y Deporte Endy Croes a reacciona riba 
pregunta di Prensa tocante posibel conflicto di interes relaciona 
cu caso den corte andando contra Lotto, basa riba publicacion 
di Parlamentario Rycond Santos do Nascimento. Minister 
Croes a splica cu no tin ningun caso contra Lotto andando, e 
demanda ta contra e compania Ernst and Young. 


Minister Croes a inicia splicando di e trayectoria cu el a pasa 
aden, cu ta encera un persecusion di casi 10 aña y pa cual el a 
perde su caso na inicio den “ontbindingszaak' cual ta un civiele 
zaak. El a splica cu eynan bo no tin un rechtsmiddel pa bo por 
apela. Un hende cu mata un hende por bay Hoge Beroep y 
e por bay cassatie, pero den e parti laboral te cu awe ta un 
chens bo tin. 

El a sigui splica cu ora e caso a bay, asina cu a mira e rapport cu 
Ernst and Young a skirbi, abogadonan a conseha e momento 
ey cu por prueba, cu e rapport ta falso. E prome huez no a tene 
cuenta cu ne dus no por a bay beroep. 


Pues a laga Lotto un banda y a cuminsa atende cu esun cu a 
skirbi e rapport pa Lotto cual den e caso aki ta e e compania 

multi bilionario Ernst and Young. Á bringa e compania multi 
bilionario pa 9 aña y a gana nan den Hoge Beroep (2018). 
Tres huez a bisa cu e rapport ta ‘onrechtmatig’, y por a prueba 
na cada pagina cuanto engaño y/of falsedad tabatin den e 
rapport, Minister Croes a splica. 


Ademas hueznan a indica cu tin daño haci contra Croes, pero 
pa esey tin cu cuminsa un otro caso. E ora ey Ernst and Young 
a bay casatie. Eynan 5 otro huez na Hulanda a verifica locual 
cu e tres hueznan a duna como sentencia y nan a yega na 
e conclusion cu henter e rapport ta falso y ta 'onrechtmatige 
daad tegen Croes”. Nan tambe a conclui cu tin daño di tur e 10 
añanan, pero e suma di e daño ta bira un caso nobo. 

Pues e caso ey tabata na 2019 y consecuentemente a cuminsa 
prepara pe y na december 2020 a entrega un caso nobo contra 
Ernst and Young, cual ta andando. 


Terminando Minister Croes a agrega bisando cu si Ernst and 
Young kier bay culpa Lotto etc. e ta keda na Ernst and Young. 
Alabes a enfatisa cu su persona no a cuminsa caso contra 
Lotto, si no contra e compania Ernst en Young cu a comete e 
'onrechtmattige daad’ aki. 

Minister di Enseñansa y Deporte, Endy Croes: 


HUNTO CU E VELD DI ENSENANSA Y 
SINDICATO LO PONE E DIRECCION PA 
MEHORACION DI ENSEÑANSA 

Minister di Enseñansa y Deporte, Endy Croes recientemente 
a duna un resumen di su trabounan di e prome dianan di su 
maneho riba e tereno di Enseñansa. E Minister saliente a traha 
riba e PEN 2030 cu ta e Rapport cu tin riba mesa na unda 
diferente stakeholder a participa pa trece ideanan di e rumbo y 
direccion cu enseñansa tin cu bay di awo pa 2030. 


Minister Croes a expresa cu su maneho di enseñansa lo wordo 
guia door di e SDG 4 cu ta e compas cu e Ministerio lo uza 
pa mehora enseñansa y brinda calidad pa nos muchanan y 
maestronan pa un miho Aruba. 


E deseo di e Minister ta pa Enseñansa y Deporte bay di acuerdo 
cu e plan di maneho di Gabinete Wever-Croes ll. Pa esaki 
mester pa departamento y stakeholders hunto cu e Minister 
sinta hunto y bin cu e prioridadnan den enseñansa y logra un 
miho maneho den enseñansa. 


“Mi a pidi tur stakeholder cu mi a reuni cu nan, pa duna e top 
3 prioridadnan pa infiltra kico ta e puntonan cu tin mas pura y 
esey cuminsa traha riba esakinan dependiendo di e necesidad 

di cada punto. Despues lo sigui cada biaha cu 3 top prioridad”, 
Minister Croes a duna di conoce. 


E titular di Enseñansa a duna di conoce cu hopi stakholder 
a trece dilanti cu tin leynan anticua. Esaki, Minister Croes ta 
expresa cu e ta sinti cu e punto aki lo sali hopi halto riba e 
agenda y lo mester bin cu otro comision di experto mara na 
deadline pa revisa e leynan pa contretisa e retonan. 


Tambe e parti financiero y digitalisacion lo mester conoce 
mehoracion. E rapport di World Economic Forum 2018 ta 
encera e ‘Future of job 2022 skills outlook’. Minister Croes a 
remarca cu tin trabounan cu awendia ta existi y tin otro cu 
mester bay prepara un fundeshi pa nan como tambe prepara 
nos muchanan pa e trabounan di futuro aki. 


“Ministerio di Enseñansa lo ta man yen cu hopi trabou y reunion 
pa pone un direccion hunto cu e veld di enseñansa y sindicato 
pa traha na bienestar di enseñansa den su totalidad”, Minister 
Endy Croes a enfatisa. 

Departamento di Salud Publico: 

Segun resumen di awe 29 persona a recupera y un total di ta ilustra casonan nobo di COVID cu un average semanal di 
28 caso nobo di COVID-19 a keda registra di cual 3 ta no- 20 caso pa dia y un averahe di positivity rate semanal di 10% 
residente. E cifranan aki ta representa un ‘Positivity rate bou pa dia. 

di nos residentenan di 12%. 











Actualmente na Aruba tin 15 persona interna debi na COVID di 
E cantidad di casonan activo di COVID-19 pa awe ta 240 y cual den ICU tin 4 persona, riba piso general tin 11 persona y 
cantidad di fayecidonan relaciona cu COVID-19 ta 166. Datos na Colombia tin actualmente 19 persona den Cuido Intensivo. 





TOTAL RESIDENTE NO-RESIDENTE 

28 25 3 
٢٢ 240 211 29 
15094 a722 | 1372 
Positivo 15500 14096 1404 
166 163 3 

MINISTERIO DI TURISMO, 
SALUBRIDAD PUBLICO 
y DEPORTE 

ni uza productonan deriva di tabaco 





Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
: | un efectividad halto pa proteha bo y evita transmision. Ban uza 
ÞM" tur e hermentnan cu nos tin pa caba cu e virus aki na nos isla! 





Mantene 1.5M Laba man Uza tapa boca 
minimo di distancia frecuentemente SD paden di tur lugar. 

